smcproject/ml-wiki-sentences huggingface dataset:
ആഫ്രിക്കൻ ജനതയെ ഇല്ലാതാക്കാൻ പാശ്ചാത്യ ശാസ്ത്രജ്ഞർ കണ്ടു പിടിച്ച ഒരു വൈറസാണ് എയ്‌ഡ്‌സ്‌ എന്ന വങ്കാരിയുടെ അഭിപ്രായം ഏറെ വിവാദങ്ങൾക്ക് വഴിവെച്ചു.
ഈ വിവാദം വങ്കാരി നിഷേധിച്ചുവെങ്കിലും, വാർത്ത പുറത്തു വിട്ട ദ സ്റ്റാൻഡാർഡ് എന്ന പത്രം അവരുടെ നിലപാടിൽ തന്നെ ഉറച്ചു നിന്നു.
എയിഡ്സ് വൈറസ്, എവിടെ നിന്നു വന്നുവെന്നോ, അതിനെ മനപൂർവ്വം സൃഷ്ടിച്ചതാണോ എന്നൊന്നും തനിക്കറിയല്ല, പക്ഷേ അതെന്തായാലും ചന്ദ്രനിൽ നിന്നു വന്നതല്ലെന്നുറപ്പാണ്.
2011 ജനുവരിയിൽ വാങ്കാരി മത്തായി കേരളത്തിൽ വന്നപ്പോൾ കരിംകൊടി കാണിച്ച മാവോയിസ്റ്റ് പ്രവർത്തക രേഷ്മയെ(എറണാകുളം പാലാരിവട്ടം സ്വദിഷി കേരള പോലീസ് അറസ്റ്റ് ചെയ്തപ്പോൾ മാപ്പ് നൽകി രേഷ്മയെ കേസിൽ നിന്നും വിമുക്തയാക്കിയ വ്യെക്തിത്വത്തിന് ഉടമയാഞ് വാങ്കാരി മത്തായി.
ജനങ്ങളോട് സത്യം പറയുന്നതാണ് നല്ലതെന്നും, ഈ മാരക വൈറസ് കുരങ്ങുകളിൽ നിന്നു വന്നതല്ലെന്ന വസ്തുതയിൽ താനുറച്ചു നിൽക്കുന്നുവെന്നും, ടൈം മാസികക്കു നൽകിയ അഭിമുഖത്തിൽ വങ്കാരി വ്യക്തമാക്കി.
2005 മുതൽ -2011 വരെയുള്ള കാലഘട്ടം കെനിയൻ സന്ദർശനത്തിനിടെ ബറാക് ഒബാമയുമൊത്ത്
28 മാർച്ച് 2005 ൽ ആഫ്രിക്കൻ യൂണിയനിലെ ഇക്കണോമിക്, സോഷ്യൽ ആന്റ് കൾച്ചറൽ കൗൺസിലിന്റെ പ്രസിഡന്റായി വങ്കാരി തിരഞ്ഞെടുക്കപ്പെട്ടു, കൂടാതെ കോംഗോ ബേസിൻ വനസംരക്ഷണ പദ്ധതിയുടെ ഗുഡ്വിൽ അംബാസ്സഡറായും ഇതേ കാലയളവിൽ അവർ തിരഞ്ഞെടുക്കപ്പെട്ടു.
2006 ലെ ശീതകാല ഒളിമ്പിക്സിന്റെ ഉദ്ഘാടനചടങ്ങിലെ  8  പതാകവാഹകരിൽ ഒരാൾ വങ്കാരി മാതായ് ആയിരുന്നു.
2006 മേയ് മാസത്തിൽ കണക്ടികട്ട് കോളേജ്, വങ്കാരി മാതായിയുടെ സേവനങ്ങൾ കണക്കിലെടുത്ത് അവർക്ക് ഒരു ഓണററി ഡോക്ടറേറ്റ് സമ്മാനിക്കുകയുണ്ടായി.
2006 ൽ അമേരിക്കൻ സെനറ്ററായിരുന്ന ബറാക്ക് ഒബാമ കെനിയയിൽ വച്ച് വങ്കാരിയെ സന്ദർശിച്ചിരുന്നു, വങ്കാരി വിദേശ വിദ്യാഭ്യാസം നടത്തിയ അതേ പദ്ധതിയിലൂടെ തന്നെയായിരുന്നു ഒബാമയുടെ പിതാവും വർഷങ്ങൾക്കു മുമ്പ് ഉപരിപഠനം നടത്തിയത്.
ഉഹുറു പാർക്കിൽ വങ്കാരിയും, ഒബാമയും ചേർന്ന ഒരു വൃക്ഷത്തൈ നടുകയും ചെയ്തു.
മാധ്യമസ്വാതന്ത്ര്യം ഉറപ്പു വരുത്തേണ്ടതിന്റെ ആവശ്യകതയെക്കുറിച്ച് ഒബാമ ഉഹുറു പാർക്കിൽ വെച്ചു നടത്തിയ പ്രസംഗത്തിൽ ഊന്നി പറഞ്ഞിരുന്നു.
2007ലെ പാർലിമെന്റ് തിരഞ്ഞെടുപ്പിൽ വങ്കാരി പരാജയപ്പെടുകയുണ്ടായി.
2011 വരെയുള്ള കാലഘട്ടത്തിൽ അസ്സോസ്സിയേഷൻ ഓഫ് യൂറോപ്യൻ പാർലിമെന്റേറിയൻ ഓഫ് ആഫ്രിക്ക എന്ന സംഘടനയുടെ ഉപദേശക സമിതി അംഗമായിരുന്നു വങ്കാരി മരണം
ദീർഘനാൾ കാൻസർ രോഗവുമായി മല്ലിട്ട അവർ 2011 സെപ്റ്റംബർ 25 ന് മരണമടഞ്ഞു.
വങ്കാരി മാതായ് പുരസ്കാരം
വനസംരക്ഷണവുമായി ബന്ധപ്പെട്ടു പ്രവർത്തിക്കുന്ന 14 അന്താരാഷ്ട്ര സംഘടനകളുടെ കൂട്ടായ്മയായ കൊളാബറേറ്റീവ് പാർട്ട്ണർഷിപ്പ് ഓൺ ഫോറസ്റ്റ് എന്ന പ്രസ്ഥാനം വങ്കാരി മാതായ്യുടെ പേരിൽ ഒരു അവാർ‍ഡ് പ്രഖ്യാപിച്ചിരുന്നു.
ലോകമെമ്പാടും, വനസംരക്ഷണവുമായി ബന്ധപ്പെട്ട വിഷയങ്ങൾക്കു വേണ്ടി പ്രവർത്തിച്ച ധീരയായ വനിതയോടുള്ള ബഹുമാനാർത്ഥമായിരിക്കും ഈ അവാർഡെന്ന് സമിതി പ്രസ്താവിച്ചു.
നേപ്പാളിലെ പരിസ്ഥിതി പ്രവർത്തകനായ നാരായൺ കാജി ശ്രേഷ്ഠക്കായിരുന്നു പ്രഥമ വങ്കാരി മാതായ് പുരസ്കാരം ലഭിച്ചത്.
പുരസ്കാരങ്ങളും, ബഹുമതികളും 1984:  റൈറ്റ് ലൈവ്‌ലിഹുഡ് അവാർഡ്.
1986: ബെറ്റർ വേൾഡ് സൊസൈറ്റി പുരസ്കാരം 1987: ഗ്ലോബൽ 500 റോൾ ഓഫ് ഹോണർ 1991: ഗോൾഡ്മാൻ എൻവിറോൺമെന്റൽ പുരസ്കാരം 1991: ആഫ്രിക്ക പ്രൈസ് ഫോർ ലീഡർഷിപ്പ് (ദ ഹങ്കർ പ്രൊജക്ട്) 1993: എഡിൻബർഗ് മെഡൽ 1993: ബെനഡക്ടിയൻ കോളേജ് ഓഫർമസ് മെഡൽ 1993: ജെയിൻ ആഡംസ് ലീഡർഷിപ്പ് അവാർഡ് 1994: ദ ഗോൾഡൻ ആർക്ക് അവാർഡ് 2001: ദ ജൂലിയറ്റ് ഹോളിസ്റ്റർ അവാർഡ് 2003: ഗ്ലോബൽ എൻവിറോൺമെന്റ് അവാർഡ് 2004: കൺസർവേഷൻ സയന്റിസ്റ്റ് അവാർഡ് (കൊളംബിയ സർവ്വകലാശാല) 2004: ജെ.സ്റ്റെർലിങ് മോർട്ടൺ അവാർഡ് 2004: പെട്രാ കെല്ലീ പ്രൈസ് 2004: സോഫീ പ്രൈസ് 2004: സമാധാനത്തിനുള്ള നോബൽ പുരസ്കാരം 2006: ഡോക്ടർ ഓഫ് പബ്ലിക്ക് സർവ്വീസ് (പിറ്റ്സ്ബർഗ് സർവ്വകലാശാല) 2007: വേൾഡ് സിറ്റിസൺ പുരസ്കാരം 2007: ലിവിങ്സ്റ്റൺ മെഡൽ (റോയൽ സ്കോട്ടിഷ് ജിയോഗ്രഫിക്കൽ സൊസൈറ്റി) 2007: ഇന്ദിരാ ഗാന്ധി പുരസ്കാരം (ഭാരത സർക്കാർ) 2007: ക്രോസ്സ് ഓഫ് ദ ഓർഡർ ഓഫ് സെന്റ് ബെനഡിക്ട് തിരഞ്ഞെടുത്ത കൃതികൾ ബോട്ടിൽനെക്സ് ഓഫ് ഡെവലപ്പ്മെന്റ് ഇൻ ആഫ്രിക്ക (1995) റെയിൻ വാട്ടർ ഹാർവെസ്റ്റിങ് (2008) സ്റ്റേറ്റ് ഓഫ് ദ വേൾഡ് മൈനോറിറ്റീസ് 2008; ഇവന്റ്സ് ഓഫ് 2007 (2008) ഇന്ത്യ നൽകിയ ആദരവുകൾ 2005 ലെ  രാജ്യാന്തര ധാരണക്കുള്ള   ജവഹർലാൽ നെഹ്രു പുരസ്ക്കാരം, 2006 ലെ സമാധാനം, നിരായുധീകരണം, വികസനം  എന്നിവയ്ക്കുള്ള  ഇന്ദിരാ ഗാന്ധി സമാധാന സമ്മാനം.
പ്രശസ്ത വാക്കുകൾ "അധികം താമസിയാതെ പ്രകൃതിയും വിഭവങ്ങളും കലഹങ്ങളും തമ്മിലുള്ള ബന്ധം മനുഷ്യാവകാശവും ജനാധിപത്യവും സമാധാനവും തമ്മിലുള്ള ബന്ധം പോലെ വ്യക്തതയുള്ളതായിത്തീരും."
"വളരെ ചെറിയ കാര്യങ്ങൾ പോലും വലിയ മാറ്റങ്ങൾ സൃഷ്ടിക്കും. ഇത്തരം ചെറിയ കാര്യങ്ങളാണ് പൗരൻമാർ ചെയ്യേണ്ടത്. മരങ്ങൾ നട്ടുപിടിപ്പിച്ചു എന്നതാണ് ഞാൻ ചെയ്ത ചെറിയ കാര്യം."
കികുയു വംശജയാണിവർ.
അവലംബം 2011  സെപ്റ്റംബർ 27ലെ മലയാള മനോരമ.
വഖാർ യൂനുസ് ഇംഗ്ലീഷ് വിലാസം https://ml.wikipedia.org/wiki/Waqar_Younis ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മുൻ പാകിസ്താൻ ഇതിഹാസ ക്രിക്കറ്ററാണ് വഖാർ യൂനുസ് മയ്റ്റ്ല (പഞ്ചാബി: وقار یونس, ജനനം: 16 നവംബർ 1971).
ഒരു വലങ്കയ്യൻ ഫാസ്റ്റ് ബൗളറായിരുന്ന അദ്ദേഹം അന്തർദേശീയ ക്രിക്കറ്റ് രംഗത്തെ എക്കാലത്തേയും മികച്ച ബൗളറായി കണക്കാക്കപ്പെടുന്നു.
പാകിസ്താനിലെ ഏറ്റവും പ്രായംകുറഞ്ഞ ടെസ്റ്റ് ക്യാപ്റ്റൻ,ക്രിക്കറ്റ് ചരിത്രത്തിലെ ഏറ്റവും പ്രായം കുറഞ്ഞ മൂന്നാമത്തെ ക്യാപ്റ്റൻ എന്നീ റെക്കോർഡുകൾ 2011 വരെ വഖാറിന്റെ പേരിലാണ്.
അതിവേഗതയിൽ ക്രിക്കറ്റ് ബാൾ റിവേഴ്സ് സിങ് ചെയ്യാനുള്ള മികവായിരുന്നു വഖാറിന്റെ പ്രസിദ്ധനാക്കിയത്.
373 ടെസ്റ്റ് വിക്കറ്റുകൾ, അന്തർദേശീയ ഏകദിന മത്സരത്തിൽ 416 വിക്കറ്റുകൾ എന്നിവ അദ്ദേഹത്തിന്റെ പേരിലുണ്ട്.
വസീം അക്രമുമായുള്ള വഖാർ യൂനുസിന്റെ ഓപ്പണിംഗ് ബൗളിംഗ് കൂട്ടുകെട്ട് ഉപഭൂഖണ്ഡത്തിലെ അപകടകാരികളായ മികച്ച ബൗളിംഗ് കൂട്ടുകെട്ടിലൊന്നായി വിലയിരുത്തപ്പെടുന്നു.
200 വിക്കറ്റിന് മുകളിലുള്ള കളിക്കാരിലെ ഏറ്റവും വലിയ രണ്ടാമത്തെ സ്ട്രൈക്ക് റൈറ്റുള്ള ബൗളറാണ് വഖാർ.
2006 മുതൽ 2007 വരെ പാകിസ്താൻ ദേശീയ ടീമിന്റെ ബൗളിംഗ് പരിശീലകനായും അദ്ദേഹം പ്രവർത്തിച്ചിട്ടുണ്ട്.
വഘാർഷപത്
വഘാർഷപത് (അർമേനിയൻ: Վաղարշապատ pronounced [vɑʁɑɾʃɑˈpɑt]) അർമേനിയയിലെ നാലാമത്തെ വലിയ നഗരവും അർമാവിർ പ്രവിശ്യയിലെ ഏറ്റവും ജനസംഖ്യയുള്ള മുനിസിപ്പൽ സമൂഹവുമാണ്.
രാജ്യ തലസ്ഥാനമായ യെറിവാന് 18 കിലോമീറ്റർ (11 മൈൽ) വടക്ക്, അടയ്ക്കപ്പെട്ട തുർക്കി-അർമേനിയൻ അതിർത്തിയ്ക്ക് 10 കിലോമീറ്റർ (6 മൈൽ) വടക്കു ഭാഗത്തായാണ് പട്ടണം സ്ഥിതിചെയ്യുന്നത്.
1945 നും 1995 നും ഇടയിൽ ഇതിന്റെ ഔദ്യോഗിക നാമമായിരുന്ന എജ്മിയാറ്റ്സിൻ (എച്ച്മിയാഡ്സിൻ അല്ലെങ്കിൽ എറ്റ്ച്ച്മിയാഡ്സിൻ, Էջմիածին, [ɛd͡ʒmjɑˈt͡sin] എന്നിങ്ങനെയും ഉച്ചരിക്കപ്പെടുന്നു) എന്ന പേരിലും പട്ടണം പൊതുവേ അറിയപ്പെടുന്നു.
സംസാരഭാഷയിലും ഔദ്യോഗിക ഭരണ രംഗത്തും ഇപ്പോഴും ഉപയോഗിക്കപ്പെടുന്ന ഒരു പേരാണിത്.
അർമേനിയൻ അപ്പസ്തോലിക് സഭയുടെ കേന്ദ്രമായ എച്ച്മിയാഡ്‌സിൻ കത്തീഡ്രൽ, മദർ സീ ഓഫ് ഹോളി എച്ച്മിയാഡ്‌സിൻ എന്നിവ സ്ഥിതിചെയ്യുന്നിടം എന്ന നിലയിലാണ് നഗരത്തിന്റെ പ്രശസ്തി.
പാശ്ചാത്യ സ്രോതസ്സുകളിൽ ഇത് അനൗദ്യോഗികമായി "വിശുദ്ധ നഗരം"" എന്നും അർമേനിയ രാജ്യത്തിന്റെ "ആത്മീയ തലസ്ഥാനം" എന്നും അറിയപ്പെടുന്നു (հոգևոր մայրաքաղաք).
പുരാതന ഗ്രേറ്റർ അർമേനിയയുടെ പ്രധാന നഗരങ്ങളിലൊന്നും തലസ്ഥാനവുമായിരുന്നു ഇത്.
20-ആം നൂറ്റാണ്ടിന്റെ പ്രാരംഭത്തിൽ ഒരു ചെറു പട്ടണമായി ചുരുങ്ങിപ്പോയ ഇത് സോവിയറ്റ് കാലഘട്ടത്തിൽ വികാസനത്തിലേയ്ക്ക് കുതിയ്ക്കുകയും, ഫലത്തിൽ യെറിവന്റെ ഒരു പ്രാന്തപ്രദേശമായി മാറുകയും ചെയ്തിരുന്നു.
2016 ലെ കണക്കുകൾ പ്രകാരം അതിന്റെ ജനസംഖ്യ 37,000-ൽ അധികം ആയിരുന്നു.
മോവ്സെസ് ഖൊറെനാറ്റ്സിയുടെ അഭിപ്രായത്തിൽ, പുരാതന ഗ്രീക്ക് ദേവതയായ ആർട്ടെമിസിൽ നിന്ന് ഉരുത്തിരിഞ്ഞ ആർട്ടിമെഡ് ( Արտիմէդ ) ആയി അറിയപ്പെട്ടിരുന്ന പ്രദേശമായിരുന്നു വഘാർഷപത് .
പിന്നീട്, വാർഡ്‌ജസ് മനൂക്ക് രാജകുമാരൻ അവാൻ വർഡ്ഗെസി ( Աւան Վարդգէսի, "ടൗൺ ഓഫ് വാർഡ്‌ജസ്") അല്ലെങ്കിൽ വാർഡ്‌ജെസവൻ (Վարդգէսաւան) എന്ന് പുനർനാമകരണം ചെയ്ത ഈ ജനവാസകേന്ദ്രം അർമേനിയയിലെ ഒറോണ്ടസ് I സകാവാക്യാറ്റ്സ് രാജാവിന്റെ (ബിസി 570-560) ഭരണകാലത്ത്, കസാഗ് നദിയുടെ തീരത്തിനടുത്തായി അദ്ദേഹം പുനർനിർമ്മിച്ചിരുന്നു.
എന്നിരുന്നാലും, ബൈസന്റൈൻ ചരിത്രകാരനായ പ്രോകോപിയസ് തന്റെ ആദ്യ പുസ്തകമായ വാർസ് ഓഫ് ജസ്റ്റിനിയനിൽ വലാഷാബാദ് (ബലഷാബാദ്) എന്ന് പരാമർശിക്കുന്ന ഈ നഗരം, അർമേനിയയിലെ രാജാവായ വോലോഗാസെസ് ഒന്നാമന്റെ പേരിലാണ് അറിയപ്പെടുന്നത്.
ബിസി മൂന്നാം സഹസ്രാബ്ദം മുതൽക്കുതന്നെ പുരാതന വഘാർഷപത് പ്രദേശത്ത് ജനവാസമുണ്ടായിരുന്നു.
മെറ്റ്‌സമോർ കോട്ട, ശ്രേഷ് ഹിൽ, മൊഖ്റാബ്‌ളർ ഹിൽ തുടങ്ങി നിരവധി സ്ഥലങ്ങൾ നവീന ശിലായുഗ കാലഘട്ടത്തിലേതാണ്.
യുറാർട്ടിയൻ രാജാവായ റൂസ II (ബിസി 685–645) അവശേഷിപ്പിച്ച ലിഖിതങ്ങളിൽ നിന്നാണ് വാഘർഷപതിനെക്കുറിച്ചുള്ള രേഖപ്പെടുത്തപ്പെട്ട ആദ്യകാല പരാമർശനങ്ങൾ കണ്ടെടുക്കപ്പെട്ടത്.
ഈ ലിഖിതങ്ങളിൽ പട്ടണം കുവാർലിനി (ڿուարլինի) എന്ന് പരാമർശിക്കപ്പെട്ടിരുന്നു.
പുരാതന വഘാർഷപതിലെ പുരാവസ്തു സൈറ്റിൽ കണ്ടെത്തിയ ലിഖിതത്തിൽ, ഇൽദാറുണി നദിക്കും (ഹ്രാസ്ദാൻ നദി) കുർലിനി താഴ്‌വരയ്‌ക്കുമിടയിൽ റൂസ II രാജാവ് തുറന്ന ഒരു ജല കനാലിനെക്കുറിച്ചുള്ള വിവരങ്ങൾ അടങ്ങിയിരിക്കുന്നു.
അഞ്ചാം നൂറ്റാണ്ടിലെ എഴുത്തുകാരനായ മൊവ്സെസ് ഖൊറെനാറ്റ്സിയുടെ അഭിപ്രായത്തിൽ, പുരാതന ഗ്രീക്ക് ദേവതയായ ആർട്ടെമിസിൽ നിന്ന് ഉരുത്തിരിഞ്ഞതാണ് വാഘർഷപത്തിന്റെ ഏറ്റവും പഴയ പേരായ ആർട്ടിമെഡ് ( Արտիմէդ).
പിന്നീട് അർമീനിയയിലെ ഒറോണ്ടസ് I സകാവാക്യാറ്റ്സ് രാജാവിന്റെ (ബിസി 570-560) ഭരണകാലത്ത്, വാർഡ്‌ജസ് മനൂക്ക് രാജകുമാരൻ കസാഗ് നദിയുടെ തീരത്തിനടുത്തായി പുനർനിർമ്മിച്ചതിനുശേഷം പട്ടണം അവാൻ വർഡ്ഗെസി ( Աւան Վարդգէսի, "ടൗൺ ഓഫ് വാർഡ്‌ജസ്") അല്ലെങ്കിൽ വാർഡ്‌ജെസവൻ (Վարդգէսաւան) എന്ന് പുനർനാമകരണം ചെയ്യപ്പെട്ടു.
മഹാനായ ടിഗ്രേൻസ് രാജാവിന്റെ (ബിസി 95-55) ഭരണത്തിൻ കീഴിൽ, ഈ നഗരം ഭാഗികമായി ജൂത ബന്ദികളുടെ ഒരു താമസകേന്ദ്രമായിരുന്നു.
ഒന്നാം നൂറ്റാണ്ടിന്റെ ആദ്യ പകുതിയിൽ, അർമേനിയയിലെ അർസാസിഡ് രാജാവായ വാഘർഷ് ഒന്നാമന്റെ (117-144) ഭരണകാലത്ത്, പഴയ പട്ടണമായ വാർഡ്‌ഗെസവാൻ നവീകരിക്കപ്പെടുകയും വഘാർഷപത് (Վաղարշապատ) എന്ന് പുനർനാമകരണം ചെയ്യപ്പെടുകയും ചെയ്തു.
തന്റെ ആദ്യ പുസ്തകമായ വാർസ് ഓഫ് ജസ്റ്റീനിയനിൽ, ബൈസന്റൈൻ ചരിത്രകാരനായ പ്രോകോപിയസ് നഗരത്തെ അർമേനിയയിലെ രാജാവായ വലാഷിന്റെ (ബലാഷ്) പേരുമായ ബന്ധപ്പെട്ട് വലഷാബാദ് (ബലാഷബാദ്) എന്ന് പരാമർശിച്ചിട്ടുണ്ട്.
ഈ പേര് അതിന്റെ പിൽക്കാല രൂപത്തിലേക്ക് പരിണമിച്ചു.
നോറകാഘാക്ക് (Նորաքաղաք, "പുതിയ നഗരം") എന്നും പിന്നീട് വഘർഷപത് എന്നും അറിയപ്പെട്ട വാർഡ്‌ജസ് പട്ടണം വഘർഷ് ഒന്നാമൻ രാജാവ് പൂർണ്ണമായും പുനർനിർമിക്കുകയും ചുറ്റുമതിൽ നിർമ്മിക്കുകയും ചെയ്തുവെന്ന് മൊവ്‌സെസ് ഖൊറെനാറ്റ്‌സി പരാമർശിക്കുന്നു.
എ.ഡി. 120 നും എ.ഡി. 330 നും ഇടയിൽ അർമേനിയയിലെ അർസാസിഡ് രാജ്യത്തിന്റെ തലസ്ഥാനമായിരുന്നു വഘാർഷപത്.
301-ൽ അർമേനിയ ക്രിസ്തുമതത്തെ  ഒരു ദേശീയ മതമായി സ്വീകരിച്ച ശേഷം, ലോകത്തിലെ ഏറ്റവും പഴക്കമുള്ള മതസംഘടനകളിലൊന്നായി കണക്കാക്കപ്പെടുന്ന അർമേനിയൻ കാത്തോലിക്കാ സഭയുടെ ആസ്ഥാനമായ മദർ കത്തീഡ്രലിന്റെ പേരിൽ, വഘാർഷപത് പട്ടണം കാലക്രമേണ എജ്മിയാറ്റ്സിൻ (അർമേനിയൻ: Էջմիածին) എന്ന് വിളിക്കപ്പെട്ടു.
മുഴുവൻ അർമേനിയയുടേയും ആത്മീയ കേന്ദ്രമെന്ന നിലയിൽ, വഘാർഷപത് അതിവേഗം വികസിക്കുകയും വിദ്യാഭ്യാസം, സംസ്കാരം എന്നിവയുടെ ഒരു പ്രധാന കേന്ദ്രമായി വികസിക്കുകയും ചെയ്തു.
മെസ്‌റോപ്പ് മാഷ്‌തോട്‌സ് സ്ഥാപിച്ച അർമേനിയയിലെ ഏറ്റവും പ്രാചീനമായ വിദ്യാഭ്യാസ സ്ഥാപനങ്ങളിലൊന്ന് നിലനിൽക്കുന്നത് ഈ നഗരത്തിലായിരുന്നു.
അർമേനിയൻ രാജ്യത്തിന്റെ രാഷ്ട്രീയ തലസ്ഥാനം 336-ൽ ഡ്വിൻ നഗരത്തിലേക്ക് മാറ്റി സ്ഥാപിച്ചു.
യെരേവാനിലെ ഏറ്റവും വലിയ ഉപഗ്രഹ നഗരമെന്നതുപോലെ ജനസംഖ്യാടിസ്ഥാനത്തിൽ അർമേനിയയിലെ നാലാമത്തെ വലിയ നഗരവുംകൂടിയാണ് വഘാർഷപത് .
യെറിവാന്റെ പടിഞ്ഞാറ് ഭാഗത്ത്, കസാഖ് നദീതടത്തിൽ, അരാരത്ത് സമതലത്തിന്റെ വടക്കുകിഴക്കൻ അറ്റത്തായി സ്വാർട്ട്സ്നോട്സ് അന്താരാഷ്ട്ര വിമാനത്താവളത്തിന് വളരെ അടുത്താണ് ഇത് സ്ഥിതി ചെയ്യുന്നത്.
മോസസ് ഓഫ് ചോറെന്റെ ഹിസ്റ്ററി ഓഫ് അർമേനിയ , പ്രകാരം ഈ പ്രദേശത്ത് നടത്തിയ നിരവധി പുരാവസ്തു ഗവേഷണങ്ങളുടെ ഫലമായി, പുരാതന നഗരമായ വഘാർഷപത് നിലനിൽക്കാൻ ഏറ്റവും സാധ്യതയുള്ള സ്ഥാനം കസാഖ് നദിക്ക് സമീപത്തുള്ള ശ്രേഷ് കുന്നിൻ പ്രദേശമാണ്.
ശ്രേഷ് ഹിൽ അല്ലെങ്കിൽ ഘുഗോയിലെ കോണ്ട് എന്ന്  നാട്ടുകാർ വിളിക്കുന്ന ഈ കുന്ന് ആധുനിക വാഘാർഷപത്തിന് വടക്കുകിഴക്കായി 500 മീറ്റർ (1,600 അടി) മാത്രം അകലെ, ഒഷാകാനിലേക്കുള്ള വഴിയിലാണ്.
123 മീറ്റർ (404 അടി) നീളമുള്ള ഒരു കൃത്രിമ കുന്നാണിത്.
1870 ലാണ് ഇത് ആദ്യമായി ഖനനം ചെയ്തത്.
1913 ലും 1928 ലും ഈ പ്രദേശം പുരാവസ്തു ഗവേഷകനായ യെർവണ്ട് ലാലയൻ ഖനനം ചെയ്തു.
1945 നും 1950 നും ഇടയിൽ കുന്നിന് ചുറ്റുമായി വൻ തോതിലുള്ള ഖനനങ്ങൾ നടന്നിരുന്നു.
ചരിത്രപരമായി, വഘർഷപത് അർമേനിയൻ മലമ്പ്രദേശത്തിൻറെ ഹൃദയഭാഗത്ത്, അർമേനിയ മേജറിനുള്ളിലായി, അയ്രാറാറത്ത് പ്രവിശ്യയിലെ അരാഗത്സോട്ൻ കന്റോണിലാണ്.
സമുദ്രനിരപ്പിൽ നിന്ന് ശരാശരി 853 മീറ്റർ (2,799 അടി) ഉയരത്തിലാണ് നഗരം സ്ഥിതിചെയ്യുന്നത്.
Vagharshapat പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 1.6 (34.9) 4.4 (39.9) 11.6 (52.9) 19.0 (66.2) 24.4 (75.9) 28.8 (83.8) 33.1 (91.6) 32.5 (90.5) 28.4 (83.1) 20.5 (68.9) 12.4 (54.3) 4.9 (40.8) 18.47 (65.23) പ്രതിദിന മാധ്യം °C (°F) −2.9 (26.8) −0.5 (31.1) 5.9 (42.6) 12.5 (54.5) 17.4 (63.3) 21.4 (70.5) 25.4 (77.7) 25.0 (77) 20.4 (68.7) 13.5 (56.3) 6.8 (44.2) 0.6 (33.1) 12.13 (53.82) ശരാശരി താഴ്ന്ന °C (°F) −7.3 (18.9) −5.3 (22.5) 0.2 (32.4) 6.1 (43) 10.5 (50.9) 14.1 (57.4) 17.8 (64) 17.5 (63.5) 12.4 (54.3) 6.5 (43.7) 1.2 (34.2) −3.6 (25.5) 5.84 (42.53) മഴ/മഞ്ഞ് mm (inches) 20 (0.79) 22 (0.87) 27 (1.06) 36 (1.42) 51 (2.01) 29 (1.14) 16 (0.63) 12 (0.47) 14 (0.55) 29 (1.14) 25 (0.98) 20 (0.79) 301 (11.85) ഉറവിടം: Climate-Data.org അവലംബം ↑ ↑ ↑ ↑ ↑ ↑ ↑ Ejmiatsin: History ↑
വങ്കണ ഇംഗ്ലീഷ് വിലാസം https://ml.wikipedia.org/wiki/Carallia_brachiata
ഒരിനം മരമാണ് വങ്കണ അഥവാ വല്ലഭം ( ശാസ്ത്രീയനാമം : , Carallia brachiata ) .
കരക്കണ്ടൽ, വറങ്ങ് എന്നെല്ലാം അറിയപ്പെടുന്നു.
25 മീറ്റർ വരെ ഉയരം വയ്ക്കുന്ന വൃക്ഷം.
ഇലകൾക്ക് കാഴ്ചയിൽ കുടംപുളിയുടെ ഇലയുമായി നല്ല സാമ്യമുണ്ട്.
കാതലിന് മഞ്ഞ് കലർന്ന ചുവപ്പുനിറമാണ്.
ബലവും ഈടുമുണ്ട്.
വെങ്കണ്ണനീലി ( Blue Tiger Moth - Dysphania percota) എന്ന നിശാശലഭ ത്തിന്റെ മാതൃസസ്യമാണിത്‌.
കായയും കുരുക്കളും തിന്നാൻ കൊള്ളും.
കുരുവിൽ നിന്നും കിട്ടുന്ന എണ്ണ നെയ്‌ക്ക് പകരമായി കർണ്ണാടകയിൽ ഉപയോഗിക്കുന്നു.
വിവിധതരം ഔഷധങ്ങളായി ഈ മരം ഉപയോഗിച്ചുവരുന്നു .
ചിത്രശാല വങ്കണയുടെ ചുവട്ടിലെ വേരുകൾ വങ്കണയുടെ ഇലയിലിരിക്കുന്ന വെങ്കണ്ണനീലിയുടെ ലാർവ വങ്കണ വങ്കണയുടെ ഇലകൾ വങ്കണയുടെ ഇലകൾ അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വസ്തുതകൾ Archived 2015-04-07 at the Wayback Machine .
ചിത്രങ്ങളും വിവരങ്ങളും Archived 2022-06-23 at the Wayback Machine .
ഔഷധവിവരങ്ങൾ http://www.pngplants.org/PNGtrees/TreeDescriptions/Carallia_brachiata_Lour_Merr.html http://www.efloras.org/florataxon.aspx?flora_id=2 taxon_id=200014682 ചിത്രങ്ങൾ വിക്കിസ്പീഷിസിൽ Carallia brachiata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Carallia brachiata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വഖ്ജീർ പാസ്
വഖ്ജീർ പാസ് വാഖാൻ ഇടനാഴിയുടെ കിഴക്കേയറ്റത്ത്, ഹിന്ദുകുഷ് അല്ലെങ്കിൽ പാമിർ പർവ്വതനിരകളിൽ സ്ഥിതിചെയ്യുന്നതും ആധുനിക യുഗത്തിൽ അഫ്ഗാനിസ്ഥാനും ചൈനയ്ക്കും ഇടയിൽ സഞ്ചാര സാധ്യതയുണെന്ന് കരുതപ്പെടുന്നതുമായ ഒരേയൊരു ചുരമാണ് .
ഏകദേശം 4,923 മീറ്റർ (16,152 അടി) ഉയരത്തിൽ സ്ഥിതിചെയ്യുന്ന ഇത് അഫ്ഗാനിസ്ഥാനിലെ വഖാനെ ചൈനയിലെ സിൻജിയാങ്ങിലെ താഷ്‌കുർഗാൻ താജിക് സ്വയംഭരണ കൗണ്ടിയുമായി ബന്ധിപ്പിക്കുന്നുണ്ടെങ്കിലും ചുരം ഒരു ഔദ്യോഗിക അതിർത്തി കടക്കൽ പ്രദേശമല്ല.
ചുരത്തിന് കുറുകെ റോഡുകളൊന്നുംതന്നെ നിലവിലില്ല.
ചൈനയുടെ ഭാഗത്ത്, സൈനികോദ്യോഗസ്ഥർക്ക് മാത്രമാണ് അടുത്ത പ്രദേശത്തേക്കുള്ള പ്രവേശനം.
അതിർത്തിയിൽ 92 കിലോമീറ്റർ (57 മൈൽ) നീളത്തിൽ മുള്ളുവേലി സ്ഥാപിക്കപ്പെട്ടിരിക്കുന്നു.
ചുരത്തിന് കിഴക്ക് വശത്ത് ഏകദേശം 20 കിലോമീറ്റർ (12 മൈൽ) അകലെയായി കെകെതുലുക്കിൽ ഒരു ചൈനീസ് അതിർത്തി കാവൽപ്പുരയുണ്ട്.
2009-ലെ വേനൽക്കാലത്ത്, ചൈനീസ് ദേശീയ പ്രതിരോധ മന്ത്രാലയം അതിർത്തിയിൽ നിന്ന് 10 കിലോമീറ്റർ പരിധിയിൽ (6.2 മൈൽ) അതിർത്തി കാവൽക്കാരുടെ ഉപയോഗത്തിനായി ഒരു പുതിയ പാത നിർമ്മിക്കാൻ ആരംഭിച്ചു.
തഗ്ദുംബാഷ് പാമിറിലൂടെ 80 കിലോമീറ്റർ (50 മൈൽ) അകലെയുള്ള കാരക്കോറം ഹൈവേയിലേക്കാണ് ഈ റോഡ് പോകുന്നത്.
വഖ്‌ജീർ ചുരത്തിന്റെ കിഴക്ക് ചൈനയുടെ ഭാഗത്തുള്ള ഒരു താഴ്‌വരയാണ് ചലച്ചിഗു താഴ്‌വര .
സന്ദർശകരെ പൂർണ്ണമായും നിരോധിച്ചിരിക്കുന്ന ഇവിടെ തദ്ദേശവാസികൾക്കും പ്രദേശത്തെ ഇടയന്മാർക്കും മാത്രം പരിമിതമായ പ്രവേശനം അനുവദനീയമാണ്.
ചൈനയിലെ വാഖാൻ ഇടനാഴിയുടെ ഭാഗം എന്നാണ് ചൈനക്കാർ ഇതിനെ വിശേഷിപ്പിക്കുന്നത്.
അഫ്ഗാനിസ്ഥാൻ ഭാഗത്തുള്ള സമീപസ്ഥമായ പരുക്കൻ പാത സർഹാദ്-ഇ വഖാനിലേക്കുള്ളതും (സർഹാദ്-ഇ ബ്രോഗിൽ എന്നും അറിയപ്പെടുന്നു) ചുരത്തിൽ നിന്ന് ഏകദേശം 100 കിലോമീറ്റർ (62 മൈൽ) അകലെയുള്ളതുമാണ്.
അഫ്ഗാൻ ഭാഗത്തുള്ള ചുരത്തിന് തൊട്ടുതാഴെയായി ഏകദേശം 4,554 മീറ്റർ (14,941 അടി) ഉയരത്തിൽ ഒരു ഹിമ ഗുഹ സ്ഥിതിചെയ്യുന്നു.
വഖ്ജീർ നദിയുടെ ഉറവിടമായ ഇത് ആത്യന്തികമായി അമു ദര്യ നദിയിലേയ്ക്ക് (ഓക്സസ്) ഒഴുകുന്നു.
അതിനാൽ ഈ ഗുഹ അമു ദര്യയുടെ ഉറവിടമായി അവകാശപ്പെടുന്നു.
പാക്കിസ്ഥാനിലേക്ക് നയിക്കുന്ന ദിലിസാംഗ് പാസ് , ഏകദേശം 20 കിലോമീറ്റർ (12 മൈൽ) അകലെ ഇതേ താഴ്വരയിലാണ് സ്ഥിതിചെയ്യുന്നത്.
പരമ്പരാഗതമായി, വർഷത്തിൽ കുറഞ്ഞത് അഞ്ച് മാസത്തേക്കെങ്കിലും സഞ്ചാരം ദുഷ്ക്കരമായ ഇവിടേയ്ക്ക് വർഷത്തിലെ ബാക്കിയുള്ള സമയങ്ങളിൽ ക്രമരഹിതമായി പ്രവേശനം സാധ്യമാണ്.
ഭൂപ്രദേശം വളരെ ദുഷ്‌കരമാണ് എന്നിരുന്നാൽക്കൂടി ചുരത്തിലേക്ക് പെട്ടെന്ന് എത്തിച്ചേരുകയെന്നത് "അസാധാരണമാംവിധം എളുപ്പമാണ്" എന്ന് ഓറൽ സ്റ്റെയ്ൻ റിപ്പോർട്ട് ചെയ്തു.
വിദേശികളുടെ വിജയകരമായ ചുരം മറികടക്കൽ രേഖകൾ കുറവാണ്.
ചരിത്രപരമായി, ബജാറിൽ നിന്നുള്ള വ്യാപാരികൾ ബഡാക്ഷാനും യാർക്കണ്ടിനും ഇടയിലുള്ള ഒരു വ്യാപാര പാതയായി ഉപയോഗിച്ചിരുന്നതാണ് ഈ ചുരം.
സിൽക്ക് റോഡിന്റെ ഭാഗമാണ് വഖ്ജീർ ചുരം.
ചൈനീസ് ബുദ്ധ തീർത്ഥാടകനായിരുന്ന ഷ്വാൻ ത്സാങ് ഏകദേശം 649 എ.ഡി.യിൽ ചൈനയിലേക്കുള്ള തന്റെ മടക്കയാത്രാവേളയിൽ ഈ ചുരം വഴിയാണ് കടന്നുപോയതെന്ന് വിശ്വസിക്കപ്പെടുന്നു.
ചുരത്തിന്റെ പേര് പരാമർശിച്ചില്ല എന്നിരുന്നാലും മാർക്കോ പോളോ പാമിറിലൂടെ യാത്ര ചെയ്തപ്പോൾ ചുരം കടന്നതായി പറയപ്പെടുന്നു.
ജെസ്യൂട്ട് പുരോഹിതൻ ബെനഡിക്റ്റ് ഗോസ് 1602-നും 1606-നും ഇടയിൽ ചുരത്തിലൂടെ വഖാനിൽ നിന്ന് ചൈനയിലേക്ക് കടന്നു.
അടുത്ത ഏറ്റവും പഴയ വിവരണങ്ങൾ 19 ആം നൂറ്റാണ്ടിന്റെ അവസാനത്തിൽ നടന്ന ഗ്രേറ്റ് ഗെയിം കാലഘട്ടത്തിലാണ്.
1868-ൽ, ഗ്രേറ്റ് ട്രൈഗണോമെട്രിക് സർവേ ഓഫ് ഇന്ത്യയിൽ ജോലി ചെയ്തിരുന്ന മിർസ എന്നറിയപ്പെടുന്ന ഒരു പണ്ഡിതൻ ചുരം കടന്നു.
1874-ൽ ബ്രിട്ടീഷ് ആർമിയുടെ ക്യാപ്റ്റൻ ടി.ഇ.
ഗോർഡൻ, 1891-ൽ ഫ്രാൻസിസ് യങ്ഹസ്ബൻഡ്, 1894-ൽ കഴ്സൺ പ്രഭു തുടങ്ങിയരേപ്പോലുള്ളവരുടെ ചുരം മുറിച്ചുകടക്കലിന്റെ അധികവ വിവരങ്ങളും നിലനിൽക്കുന്നു.
1906 മെയ് മാസത്തിൽ, സർ ഓറൽ സ്റ്റെയ്ൻ ചുരം കടന്നുപോകുകയും അക്കാലത്ത്, ഓരോ വർഷവും ഓരോ വഴിക്കും 100 പോണി ലോഡ് സാധനങ്ങൾ മാത്രമേ ചുരത്തിലൂടെ കടന്നുപോയിരുന്നുള്ളുവെന്ന് റിപ്പോർട്ട് ചെയ്തു.
അതിനുശേഷം, ചുരം കടന്ന ഒരേയൊരു പാശ്ചാത്യൻ 1947 ൽ എച്ച്.ഡബ്ല്യു. ടിൽമാൻ മാത്രമായിരുന്നു.
1895-ൽ ബ്രിട്ടീഷുകാരും റഷ്യക്കാരും തമ്മിലുള്ള ഉടമ്പടിയിൽ ചൈനയും അഫ്ഗാനിസ്ഥാനും തമ്മിലുള്ള അതിർത്തിയായി ചുരം സ്ഥാപിക്കപ്പെട്ടുവെങ്കിലും 1963 വരെ ചൈനയും അഫ്ഗാനികളും ഈ അതിർത്തിയിൽ അംഗീകരിച്ചില്ല.
സമീപകാലത്ത് ഈ ചുരം ചിലപ്പോൾ തീക്ഷ്ണത കുറഞ്ഞ മയക്കുമരുന്ന് കള്ളക്കടത്ത് റൂട്ടായും അഫ്ഗാനിസ്ഥാനിൽ ഉത്പാദിപ്പിച്ച കറുപ്പ് ചൈനയിലേക്ക് കൊണ്ടുപോകാനും ഉപയോഗിക്കുന്നുവെന്ന് വിശ്വസിക്കപ്പെടുന്നു.
സാമ്പത്തിക കാരണങ്ങളാലോ താലിബാൻ കലാപത്തിനെതിരെ പോരാടുന്നതിനുള്ള ബദൽ വിതരണ മാർഗമെന്ന നിലയിലോ വഖാൻ ഇടനാഴിയിലെ അതിർത്തി തുറക്കാൻ അഫ്ഗാനിസ്ഥാൻ പലതവണ ചൈനയോട് ആവശ്യപ്പെട്ടിരുന്നു.
എന്നിരുന്നാലും, ഇടനാഴിയുടെ അതിർത്തിയിലുള്ള പടിഞ്ഞാറൻ പ്രവിശ്യയായ സിൻജിയാങ്ങിലെ അസ്വസ്ഥതകൾ കാരണം ചൈന ഈ നിർദ്ദേശം അവഗണിച്ചു.
2009 ഡിസംബറിൽ, ഇടനാഴി തുറക്കാൻ അമേരിക്ക ചൈനയോട് ആവശ്യപ്പെട്ടതായി റിപ്പോർട്ട് ചെയ്യപ്പെട്ടു.
അവലംബം ↑ ↑ ↑ ↑ J. Mock and K. O'Neil (2004): Expedition Report ↑ ↑ ↑ ↑ ↑ ↑ ↑ Shahrani, M. Nazif.
(1979) The Kirghiz and Wakhi of Afghanistan: Adaptation to Closed Frontiers and War University of Washington Press, Seattle, ISBN 0-295-95669-0 ; 1st paperback edition with new preface and epilogue (2002), ISBN 0-295-98262-4 p.27 ↑ Shahrani, M. Nazif.
(1979 and 2002) p.31 ↑ Keay, J. (1983) When Men and Mountains Meet ISBN 0-7126-0196-1 p. 256-7 ↑ Younghusband, F. (1896, republished 2000) The Heart of a Continent ISBN 978-1-4212-6551-3 ↑ Geographical Journal (July to September 1896) cited in Mock and O'Neil 2004 Shipton Tilman Grant Application ↑ Shahrani, M. Nazif (1979 and 2002) p.37 ↑ Mock and O'Neil 2004 Shipton Tilman Grant Application ↑ ↑ ↑ ↑ Afghanistan tells China to open Wakhan corridor route .
June 11, 2009 Archived January 8, 2011, at the Wayback Machine .
↑ China mulls Afghan border request .
BBC News Online .
June 12, 2009 ↑ South Asia Analysis Group: Paper No. 3579, 31 December 2009 Archived June 13, 2010, at the Wayback Machine .
വങ്കനൂയി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Whanganui_National_Park
ന്യൂസിലാന്റിലെ നോർത്ത് ഐലന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് വങ്കനൂയി ദേശീയോദ്യാനം .
ഇത് സ്ഥാപിതമായത് 1986ലാണ്.
വങ്കനൂയി നദിയെ അതിരിട്ടുകൊണ്ട് ഇത് 742 ചതുരശ്രകിലോമീറ്റർ പ്രദേശത്തായി വ്യാപിച്ചുകിടക്കുന്നു.
ക്രൗൺ ലാന്റ്, മുൻ കാലത്തുണ്ടായിരുന്ന സർക്കാർ വനം, അനേകം മുൻകാല സംരക്ഷിതപ്രദേശങ്ങൾ എന്നിവയിലെ പ്രദേശങ്ങൾ ഇതുമായി സംയോജിച്ചിരിക്കുന്നു.
നദി മുഴുവനായും ദേശീയോദ്യാനത്തിന്റെ ഭാഗമല്ല.
ഇതും കാണുക ന്യൂസിലാന്റിലെ ദേശീയോദ്യാനങ്ങൾ ന്യൂസിലാന്റിലെ സംരക്ഷിതപ്രദേശങ്ങൾ അവലംബം പുറത്തേക്കുള്ള കണ്ണികൾ Whanganui National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വങ്കക്കടൽ കടൈന്ത
മുപ്പതാമത്തെ തിരുപ്പാവൈ ആണ് വങ്കക്കടൽ കടൈന്ത .
അവസാന തിരുപ്പാവൈയായ ഇത് സുരുട്ടി രാഗത്തിലാണ് സാധാരണ ആലപിക്കുന്നത്.
വരികൾ മലയാളം തമിഴ് വങ്കക്കടൽ കടൈന്ത മാധവനൈ കേശവനൈ തിങ്കൾ തിരുമുഖത്ത് സേയിഴൈയാർ സെന്റിരൈഞ്ചി അംഗ പറൈ കൊണ്ട ആട്രൈ അണി പുതുവൈ പൈങ്കമലത്തൻ തെരിയിൽ പട്ടർ പിരാൻ കോതൈ സൊന്ന സംഘത്തമിഴ് മാലൈ മുപ്പതും തപ്പാമേ ഇംഗുഇ പരിസുരൈപ്പാർ ഈരിരണ്ടു മാൽ വരൈ തോൾ സെങ്കൺ തിരുമുഖത്തു സെൽവത്തിരുമാലാൽ എങ്കും തിരുവരുൾ പെട്രു ഇൻബുരുവർ എമ്പാവായ് வங்கக்கடல் கடைந்த மாதவனை கேசவனை திங்கள் திருமுகத்து சேயிழையார் சென்றிறைஞ்சி அங்கப் பறைகொண்ட வாற்றை அணி புதுவை பைங்கமலத் தண்தெரியல் பட்டர்பிரான் கோதை சொன்ன சங்கத்தமிழ்மாலை முப்பதும் தப்பாமே இங்குஇப் பரிசுரைப்பார் ஈரிரண்டு மால்வரைத்தோள் செங்கண் திருமுகத்து செல்வத்திருமாலால் எங்கும் திருவருள் பெற்று இன்புறுவர் எம்பாவாய்.
ദേവന്മാർക്കായി സമുദ്രമഥനം ചെയ്ത മാധവൻ, ചന്ദ്രനെപ്പോലെ മുഖമുള്ള, ഭംഗിയുള്ള ആഭരണങ്ങൾ അണിഞ്ഞ, ഗോപസ്ത്രീകൾ ആരാധിക്കുന്ന ആ കേശവൻ - ആ ദേവനെ ശ്രീ ആണ്ടാൾ ആരാധിച്ചു.
അത്യന്തം ആസ്വാദ്യകരമായ ഈ മുപ്പത് തമിഴ് കവനങ്ങളുടെ ഈ മാല കരുത്തുറ്റ തോളുകളും തീക്ഷ്ണമായ ചുവന്ന കണ്ണുകളും ഉള്ള, എല്ലാ സമ്പത്തിന്റെയും ഉടമയായ, ശ്രീവില്ലിപുത്തൂരിന്റെ ആ ദേവനെ ആരാധിക്കുന്ന എല്ലാ ഭക്തർക്കും കൃപയും അനുഗ്രഹവും എന്നേക്കും ലഭിക്കും.
എന്നും വളരെ സന്തുഷ്ടരായിരിക്കുക.
അവലംബം പുറത്തേക്കുള്ള കണ്ണികൾ സിക്കിൾ ഗുരുചരൺ പാടിയത്
വങ്കട ഇംഗ്ലീഷ് വിലാസം https://ml.wikipedia.org/wiki/Torpedo_scad
സാധാരണ കാണപ്പെടുന്ന ഒരു കടൽമീനാണ് വങ്കട (Torpedo scad).
( ശാസ്ത്രീയനാമം : Megalaspis cordyla ) .
കണമീൻ, ചാമ്പാൻ, പാറ തുടങ്ങിയ പേരിലും ഈ മത്സ്യം അറിയപ്പെടുന്നു.
ഇന്ത്യൻ മഹാസമുദ്രത്തിൽ ധാരാളമായി കാണപ്പെടുന്നു.
തീരക്കടലിൽ പറ്റം പറ്റമായി കാണപ്പെടുന്ന ഇവയെ ചൂണ്ടയുപയോഗിച്ചാണ് പ്രധാനമായും പിടിയ്ക്കുന്നത്.
A school of torpedo scad അവലംബം http://fishbase.sinica.edu.tw/Summary/SpeciesSummary.php?id=384 Archived 2007-10-10 at the Wayback Machine .
പുറത്തേക്കുള്ള കണ്ണികൾ Torpedo scad ( Megalaspis cordyla ) at FishBase Torpedo scad ( Megalaspis cordyla ) at Australian Museum Online Torpedo scad ( Megalaspis cordyla ) at FAO Species Fact Sheets Photos of വങ്കട on Sealife Collection
ഹെപ്പറ്റൈറ്റിസ് എ ആൻഡ് ടൈഫോയ്ഡ് വാക്സിൻ ഇംഗ്ലീഷ് വിലാസം https://ml.wikipedia.org/wiki/Hepatitis_A_and_typhoid_vaccine
പകർച്ചവ്യാധികൾ ആയ ഹെപ്പറ്റൈറ്റിസ് എ , ടൈഫോയ്ഡ് എന്നിവയിൽ നിന്നും പരിരക്ഷിക്കുന്ന ഒരു കോമ്പിനേഷൻ വാക്സിൻ ആണ് ഹെപ്പറ്റൈറ്റിസ് എ ആൻഡ് ടൈഫോയ്ഡ് വാക്സിൻ .
നിർജ്ജീവമായ ഹെപ്പറ്റൈറ്റിസ് എ വൈറസ്, സാൽമൊണെല്ല ടൈഫി ബാക്ടീരിയയുടെ Vi പോളിസാക്രൈഡ് എന്നിവ സംയോജിപ്പിച്ചാണ് ഇത് നിർമ്മിക്കുന്നത്.
ഗ്ലാക്സോ സ്മിത്ത്ക്ലൈനിൽ നിന്നുള്ള ഹെപ്പാട്രിക്സ്, , വിവാക്സിം , സനോഫി പാസ്ചറിൽ നിന്നുള്ള വിഎടിഐഎം എന്നിവ ഇതിന്റെ ബ്രാൻഡഡ് ഫോർമുലേഷനുകളിൽ ഉൾപ്പെടുന്നു.
സമൂഹവും സംസ്കാരവും ബ്രാൻഡ് പേരുകൾ
യൂറോപ്യൻ യൂണിയനിൽ വിവിധ ബ്രാൻഡ് നാമങ്ങളിൽ വാക്സിൻ വിതരണം ചെയ്യുന്നു.
ഹെപ്റ്റഡെകാനോയിക് ആസിഡ് ഇംഗ്ലീഷ് വിലാസം https://ml.wikipedia.org/wiki/Heptadecanoic_acid
ഹെപ്റ്റഡെകാനോയിക് ആസിഡ് , അല്ലെങ്കിൽ മാർഗരീക് ആസിഡ് ഒരു പൂരിത ഫാറ്റി ആസിഡാണ്.
ഇതിന്റെ തന്മാത്ര വാക്യം CH 3 (CH 2 ) 15 COOH ആണ്.
അയവെട്ടുന്ന മൃഗങ്ങളുടെ കൊഴുപ്പിലും പാൽകൊഴുപ്പിലും ഇത് ഒരു അംശബന്ധ ഘടകമായി കാണപ്പെടുന്നു.
എന്നാൽ പ്രകൃതിയിലെ മൃഗങ്ങളിലും അല്ലെങ്കിൽ പച്ചക്കറിയിലും അടങ്ങിയിട്ടുള്ള കൊഴുപ്പിൽ ഉയർന്ന അളവിൽ ഇത് കാണുന്നില്ല.
ഉദാഹരണത്തിന്, ഡൂറിയൻ ഇനങ്ങളിലെ ഡുറിയോ ഗ്രാവിയോലെൻസ് പോലുള്ള ഫലങ്ങളിൽ നിന്നുള്ള കൊഴുപ്പിന്റെ 2.2% മാത്രമേ ഈ ആസിഡിൽ കാണപ്പെടുന്നുള്ളൂ.
എന്നിരുന്നാലും, 19-ഉം 20-ഉം നൂറ്റാണ്ടുകളിൽ, പ്രകൃതിദത്ത കൊഴുപ്പുകളിൽ വലിയ അളവിൽ കാണപ്പെടുന്ന ആസിഡിന്റെ അനവധി റിപ്പോർട്ടുകൾ ഉണ്ടായിരുന്നു.
മിക്കവാറും, ഇവ പാൽമിറ്റിക് ആസിഡ് സ്റ്റീയറിക് ആസിഡ് എന്നിവയുടെ ഒരു യൂട്ടെറ്റിക് മിശ്രിതം ആണെന്ന് തെറ്റിദ്ധരിച്ചിരുന്നു.
അതിന്റെ എസ്റ്ററുകളെയും , ലവണങ്ങളെയും സാധാരണയായി ഹെപ്റ്റഡെകനോയേറ്റ്സ് എന്ന് അറിയപ്പെടുന്നു.
ഹെബെ (പ്ലാന്റ്) ഇംഗ്ലീഷ് വിലാസം https://ml.wikipedia.org/wiki/Hebe_(plant)
ഹെബെ / hiːbiː / ന്യൂസിലാന്റിലുള്ള സസ്യങ്ങളുടെ ഒരു ജനുസ്സാണ്.
ഫ്രഞ്ച് പോളിനേഷ്യയിലെ റാപ, ഫാക്ലാൻഡ് ദ്വീപുകൾ, തെക്കേ അമേരിക്ക എന്നിവിടങ്ങളിൽ ഇത് വ്യാപിച്ചിരിക്കുന്നു.
ഗ്രീക്ക് ദേവതയായ ഹെബെയുടെ പേരിലാണ് ഈ ജനുസ്സ് അറിയപ്പെടുന്നത്.
സ്പീഷീസ് Hebe speciosa